**Vērtēšanas kritēriji** **Eiropas Komisijas datu bāzes ekspertiem** **1.1.1.1. pasākuma projekta rezultātu zinātniskās kvalitātes izvērtēšanai vidusposmā**

ZINĀTNISKĀ kvalitāte

1. Projekta īstenošanas gaita ir vērsta uz projekta mērķu un plānoto projekta rezultātu un uzraudzības rādītāju sasniegšanu.
2. Projekta īstenošanas gaitā sasniegtie projekta rezultāti ir skaidri un nepārprotami definēti.

Ir iespējams identificēt projekta rezultātus un uzraudzības rādītājus, kas noteikti “*Atskaites par projekta īstenošanas progresu zinātniskās kvalitātes izvērtēšanai vidusposmā”* 1.3. sadaļas “*Projektā sasniegtie uzraudzības rādītāji atbilstoši normatīvajos aktos par attiecīgā Eiropas Savienības fonda specifiskā atbalsta mērķa vai pasākuma īstenošanu norādītajiem*” 2., 5., 6. un 11. punktā tai skaitā:

1. zinātnisko rakstu skaits, kuru izstrādei un publicēšanai sniegts atbalsts projektu ietvaros, tai skaitā:
2. oriģināli zinātniskie raksti, kas publicēti žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa;
3. oriģināli zinātniskie raksti, kas publicēti Web of Science vai SCOPUS (A vai B) datubāzēs iekļautos žurnālos vai konferenču rakstu krājumos;
4. jauna produkta vai jaunas tehnoloģijas prototips, tai skaitā jaunas ārstniecības un diagnostikas metodes (tai skaitā nekomercializējama metode);
5. tehnoloģiju tiesības[[1]](#footnote-2)
6. Šo kritēriju 3. punktā minēto projekta rezultātu zinātniskā kvalitāte ir atbilstoša, ņemot vērā sasniegto rezultātu zinātnisko vērtību, novitātes līmeni, inovācijas pakāpi (institūcijas, Latvijas vai starptautisks līmenis) un atbilstību konkrēta uzņēmuma (ar saimniecisku darbību saistīta projekta gadījumā) vai konkrētas tautsaimniecības nozares vajadzību nodrošināšanai, tai skaitā ir gūstama pārliecība, ka:
	1. projekta ietvaros izstrādātais prototips atbilst jauna produkta[[2]](#footnote-3) vai tehnoloģijas[[3]](#footnote-4) definīcijai.
	2. zinātniskajos rakstos publicētā informācija atbilst projekta mērķim un saturam.

Īstenošanas kvalitāte un efektivitāte

1. Finanšu un personāla resursu izlietojums ir efektīvs, proti, projekta īstenošanai izmantotie finanšu un personāla resursi ir atbilstoši sasniegtajiem rezultātiem;
2. Projekta īstenošana noris atbilstoši plānotajam aktivitāšu laika grafikam;
3. Projekta īstenošanas periodā iespējams sasniegt plānotos mērķus un rezultātus.

Eksperta vērtējums:

|  |  |
| --- | --- |
| Atbilst |  |
| Atbilst ar ierosinājumiem pētniecības gaitas uzlabošanai |  |
| Neatbilst |  |

Eksperts vērtējuma veidlapā katrā no sadaļām (Zinātniskā kvalitāte, Īstenošanas kvalitāte un efektivitāte) sniedz savu vērtējumu tabulā, liekot atzīmi – *Atbilst/Atbilst ar ierosinājumiem pētniecības gaitas uzlabošanai/Neatbilst*. Vērtējumu *Atbilst ar ierosinājumiem projekta gaitas uzlabošanai/Neatbilst* gadījumā aizpilda papildus aili ar norādēm projekta īstenošanā, norādot arī projekta rezultātu sasniegšanas pakāpi (novērtējot to procentuālā izteiksmē pret sākotnēji plānoto projekta progresu uz vidusposma izvērtēšanas brīdi). Šī sadaļa tiks nosūtīta finansējuma saņēmējam un iebildumu izpilde tiks ņemta vērā gala zinātniskās kvalitātes izvērtēšanā.

Konsolidētā EK ekspertu atzinuma sniegšana – vidusposma zinātniskās kvalitātes vērtēšanā iesaistītie EK eksperti vienojas par konsolidēto atzinumu.

1. patenti, papildu aizsardzības sertifikāti medicīnas produktiem, augu selekcionāru sertifikāti, programmatūras autortiesības, zinātība, [↑](#footnote-ref-2)
2. Jauns produkts – preces vai pakalpojumi, kuri ir pilnīgi jauni vai kuriem ir uzlabotas funkcionālās īpašības vai mainīts paredzamais lietošanas veids (tai skaitā mainīti vai uzlaboti tehniskie parametri, sastāvdaļas, materiāli, pievienotā programmatūra, lietotājam draudzīgas īpašības). Par jaunu produktu neuzskata:

1. kādas procesa daļas izmantošanas pārtraukšanu;

2. kapitāla aizvietošanu vai ekstensīvu palielināšanu (izmantotajiem moduļiem identisku moduļu iegāde, nebūtiski paplašinājumi, iekārtu un programmatūras atjauninājumi). Jaunām iekārtām vai paplašinājumiem jābūt ar būtiskiem specifikācijas uzlabojumiem;

3. komponentu cenu maiņas dēļ radušās izmaiņas (produkta cenas vai ražošanas procesa produktivitātes izmaiņas nav produktu inovācija, piemēram, datoru ražošanā, samazinoties mikroshēmas cenai, tā paša datora modeļa pārdošanas cenu samazinājums);

4. produktu pielāgojumus konkrētām vajadzībām (piemēram, produkta pielāgošana klienta vajadzībām, kas neizraisa tādas jaunā produkta funkcionālo vai tehnisko īpašību izmaiņas, kuras nodrošina augstāku jaunā produkta konkurētspēju salīdzinājumā ar esošiem produktiem);

5. ikdienas, sezonas un cikliskas izmaiņas un uzlabojumus (piemēram, apģērbu ražošanā jaunas sezonas kolekcija nav uzskatāma par inovāciju);

6. dizaina izmaiņas (tajā skaitā garša un smarža), kas nemaina funkcijas, lietojumu vai tehniskās īpašības;

7. citu ražotāju preču vai procesu tālākpārdošanu;

8. uzlabojumus tirgvedības veicināšanai (tai skaitā estētiskas izmaiņas);

9. organizatorisko procesu uzlabošanu komersanta darbībā [↑](#footnote-ref-3)
3. Jauna un novatoriska tehnoloģija ir jauna un sevi vēl nepierādījusi tehnoloģija salīdzinājumā ar nozarē sasniegto tehnisko līmeni, kura ir saistīta ar tehnoloģiskas vai rūpnieciskas neizdošanās risku un nav esošas tehnoloģijas optimizācija vai uzlabošana

Atbilstību jauna produkta vai tehnoloģijas definīcijai vērtē, ņemot vērā:

tirgū esošo produktu vai tehnoloģiju analogu un projekta ietvaros izstrādātā prototipa mērķa tirgus un parametru salīdzinājumu: funkcionālais raksturojums, izmantošanas veids, tehniskā specifikācija, sastāvdaļas, materiāli, programmatūra, pašizmaksa;

projekta ietvaros izstrādātā jaunā produkta / tehnoloģijas prototipa komercializācijas potenciālu, ko raksturo tehnoloģijas gatavības līmenis (TRL) un inovācijas pakāpe. [↑](#footnote-ref-4)